Vikipediyada bu ad-soyadlı digər şəxslər haqqında da məqalələr var; bax: Rasim Əliyev.

**Rasim Həsən oğlu Əliyev** (16 iyul 1934, Gəncə – 13 noyabr 2021) — Azərbaycan memarı və rəssamı; Azərbaycan SSR əməkdar memarı (1979), Dövlət mükafatı laureatı, Beynəlxalq Memarlıq Akademiyasının həqiqi üzvü, Rusiya Memarlıq və İnşaat Akademiyasının həqiqi üzvü, Şərq Ölkələri Memarlıq Akademiyasının həqiqi üzvü.

Həyatı
------

Rasim Əliyev 1934-cü il 16 iyul tarixində Gəncədə görkəmli ziyalı alim, akademik Həsən Əliyevin ailəsində anadan olmuşdur. 1952-1958-ci illərdə Azərbaycan Politexnik İnstitutunun memarlıq fakültəsində təhsil alıb. O, 1973-cü ildə Bakının Baş memarı təyin olunub və 15 il müddətində bu vəzifədə fəaliyyət göstərib.

18 iyul 2014-cü ildə Beynəlxalq Muğam Mərkəzində Rasim Həsən oğlu Əliyevin 80 illik yubileyinə həsr olunmuş mərasim keçirilmişdir. Tədbirdə memarın müxtəlif illərdə ərsəyə gətirdiyi memarlıq əsərlərinin fotosərgisi, eləcə də yağlı və sulu boya ilə çəkdiyi rəsm əsərlərinin sərgisi keçirilmiş, onun haqqında 2006-cı ildə çəkilmiş "Memar" filmindən fraqmentlər nümayiş etdirilmişdir. Tədbirdə yubilyara Azərbaycan Memarlar İttifaqının diplomu təqdim edilib.

Mükafatları
-----------

R.Əliyev 2000-ci il 19 aprel tarixində Azərbaycan Respublikasının Prezidenti Heydər Əliyevin sərəncamı ilə "Şöhrət" ordeni, 2009-cu il 24 sentyabr tarixində Prezident İlham Əliyevin Sərəncamı ilə Azərbaycanda memarlıq sənətinin inkişafında xidmətlərinə görə "Şərəf", 2014-cü il 16 iyul tarixində isə "İstiqlal" ordeni ilə təltif edilib.

Rasim Əliyev 13 noyabr 2021-ci ildə 87 yaşında vəfat etmişdir.

Fəaliyyəti
----------

Hüseyn Cavid məqbərəsi
O, Naxçıvanda Hüseyn Cavidin qəbri üzərində memarlıq-xatirə kompleksinin, Heydər Əliyev adına Bakı Beynəlxalq və Naxçıvan Hava Limanlarının, Bakının bir neçə metro stansiyalarının, şəhərin əsas parklarının, Azərbaycanın Türkiyədəki Səfirliyinin binasının və digər memarlıq sahəsində özünəməxsusluğu və bənzərsizliyi ilə seçilən layihələrin müəllifi və həmmüəllifidir.

Paytaxtda mikrorayonların, Əhmədli qəsəbəsinin salınması onun adı ilə bağlıdır.

Həmçinin bax
------------

* Akademik Həsən Əliyevin oğludur.

İstinadlar
----------

1. 1 2  .
2. ↑  *Real TV.* "Memar Rasim Əliyevin doğum günüdür" (az.). Youtube.com. 16.07.2022. 2022-07-17 tarixində arxivləşdirilib. İstifadə tarixi: 2022-07-17.
3. 1 2 3 4  *İlkin İzzət.* "Azərbaycanın əməkdar memarı Rasim Əliyevin 80 illik yubileyi qeyd edilir". TREND (az.). az.trend.az. 18 İyul 2014, 10:18. 2014-07-29 tarixində orijinalından arxivləşdirilib. İstifadə tarixi: 2014-10-05.
4. ↑  "Rasim Əliyevin 80 illik yubileyinə həsr olunmuş tədbir keçirilib". ARA (az.). az.apa.az. 18 İyul 2014 18:21. 2014-09-23 tarixində orijinalından arxivləşdirilib. İstifadə tarixi: 2014-10-05.
5. ↑  "R.H.Əliyevin "İstiqlal" ordeni ilə təltif edilməsi haqqında Azərbaycan Respublikası Prezidentinin Sərəncamı". president.az (az.). president.az. 16 iyul 2014, 18:10. 2021-10-28 tarixində arxivləşdirilib. İstifadə tarixi: 2014-10-05.
6. ↑  "Azərbaycanın tanınmış memarı və rəssamı Rasim Əliyev vəfat edib". 2022-07-06 tarixində arxivləşdirilib. İstifadə tarixi: 2021-11-14.

Xarici keçidlər
---------------

* Səda — Memar Rasim Əliyevin doğum günüdür (16.07.2016)
* Memar Rasim Əliyevin kitabı təqdim edildi